CELEX: 62014CN0418
Language: bg
Date: 2014-09-05 00:00:00
Title: Дело C-418/14: Преюдициално запитване от Wojewódzki Sąd Administracyjny we Wrocławiu (Полша), постъпило на 5 септември 2014 г.  — ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu

22.12.2014   
            
            
               BG
            
            
               Официален вестник на Европейския съюз
            
            
               C 462/12
            
         Преюдициално запитване от Wojewódzki Sąd Administracyjny we Wrocławiu (Полша), постъпило на 5 септември 2014 г. — ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna/Dyrektor Izby Celnej we Wrocławiu
   (Дело C-418/14)
   (2014/C 462/20)
   Език на производството: полски
   
      Запитваща юрисдикция
   
   Wojewódzki Sąd Administracyjny we Wrocławiu
   
      Страни в главното производство
   
   
      Жалбоподател: ROZ-ŚWIT Zakład Produkcyjno-Handlowo-Usługowy Henryk Ciurko, Adam Pawłowski spółka jawna
   
      Ответник: Dyrektor Izby Celnej we Wrocławiu
   
      Преюдициални въпроси
   
   
               1)
            
            
               Трябва ли член 5 във връзка с член 2, параграф 3 и във връзка с член 21, параграф 4 от Директива 2003/96/ЕО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията (1) да се тълкува в смисъл, че не допуска националната правна уредба в член 89, параграф 16 от Закона за акциза от 6 декември 2008 г. (Dz. U., 2009 г., бр. 3, позиция 11, с измененията, наричан по-нататък „ЗА“), която изисква мазутът да се облага по предвидената за моторните горива акцизна ставка, ако данъчнозадълженото лице не е изпълнило формалното изискване по член 89, параграфи 14 и 15 от ЗА?
            
         
               2)
            
            
               Принципът на пропорционалност не е ли пречка за формалното изискване по член 89, параграфи 14 и 15 от ЗА, в резултат от което намалената акцизна ставка за мазута се прилага само ако своевременно е изготвена и подадена справка за декларациите на купувачите, независимо че е изпълнено материалното условие горивото да е продадено за отоплителни цели?
            
         
               3)
            
            
               Съвместима ли е с принципа на пропорционалност санкцията, предвидена в член 89, параграф 16 от ЗА, която се състои в това, че, както в разглеждания по настоящото дело случай, продавачът е задължен да плати акциз за мазута по ставката за моторните горива (член 89, параграф 4, точка 1 от ЗА) поради неизпълнението на формалното условие по член 89, параграфи 14 и 15 от ЗА?
            
         
      (1)  ОВ L 283, стр. 51; Специално издание на български език, 2007 г., глава 9, том 2, стр. 98.